Carmen Grebenișan și Alex Militaru s-au despărțit. Iar vestea a luat prin surprindere pe toată lumea. Cei doi păreau că se înțeleg de minune și că se completează reciproc, însă se pare că finalul a fost altul.
Carmen Grebenișan a anunțat acum ceva timp că divorțează de Alex Militaru. Vedeta nu a dezvăluit motivele care au stat la baza despărțirii dintre cei doi. Pe de altă parte, ea a ales să plece prima din apartamentul în care locuiau.
Evident, pentru ambele părți, următoarea perioadă este una destul de dificilă. Iar Carmen Grebenișan, care e o fire destul de deschisă, nu se ascunde de fanii săi și le povestește mai tot ceea ce trăiește.
Influencerița spune că se află într-o situație inconfortabilă, având în vedere că trebuie să fie făcut partajul între ea și Alex Militaru. Cei doi au de împărțit mai multe lucruri și se pare că procesul este unul de lungă durată.
Vedeta nu a vrut să vorbească prea mult despre acest subiect. Consideră că sunt și alte situații mai complicate în viață decât un partaj. Chiar și așa, momentul este unul destul de neplăcut pentru ea.
„Viața e așa faină, doar că acum trec un pic printr-o situație inconfortabilă atât eu, cât și Alex. Cu toată situația asta de partaj, de împărțirea lucrurilor și o să dureze. Și mi se pare că aici pur și simplu aici se schimbă un pic comportamentul, din păcate. Pentru că e vorba de patrimoniu, de obiecte și nu de implicare emoțională și nu îmi place partea asta deloc.
Dar există, e o parte în divorț și cum nu prea pot să vorbesc mult, pentru că nu mi se pare de bun simț să expun tot ce se întâmplă în online (…) Am trecut eu prin situații mai dificile și am putut să le duc, doar că e ușor inconfortabilă situația”, a declarat ea.
Carmen Grebenișan a mai adăugat că Alex Militaru rămâne în apartamentul în care cei doi locuiau. Totodată, ea a mai dezvăluit că partajul va fi realizat într-un mod cât se poate de corect pentru ambele părți.
Revenind la faptul că ea a fost cea care a părăsit casa, vedeta crede că cel mai probabil și lui Alex Militaru i-a părut rău. Se pare însă că cei doi nu puteau să mai conviețuiască după cele întâmplate.
„O să partajăm cumva corect lucrurile. Totul o să fie ok și cred că și lui îi pare că eu plec din casa asta, dar cert este că împreună nu mai puteam funcționa și a trebuit să plec eu”, a mai spus influencerița.